Pirkimo sąlygų 2 priedas „Techninė specifikacija“

**TELEVIZIJOS DARBUI SKIRTOS ĮRANGOS TECHNINĖ SPECIFIKACIJA**

1. **Bendri reikalavimai**
   1. VšĮ Lietuvos nacionalinis radijas ir televizija (toliau - Perkančioji organizacija arba LRT) siekia įsigyti įvairią **televizijos darbui skirtą įrangą** (toliau – prekės/įranga), kurią sudaro atskiros pirkimo dalys:

I pirkimo dalis – videokamerų stovai su papildomomis dalimis;

II pirkimo dalis - videokamerų spalvoti vaizdo ieškikliai;

III pirkimo dalis - pagrindinio videokamerų konfigūravimo pulto sistema;

IV pirkimo dalis – vaizdo pulto efektų licencija.

* 1. Reikalavimai Prekėms pateikiami šioje Techninėje specifikacijoje.
  2. Prekės skirtos video reportažų filmavimui, tiesioginių transliacijų filmavimui ir pan.
  3. Tiekėjas pildo tik tas Techninės specifikacijos pirkimo dalių, nurodytų Techninės specifikacijos 1 punkte, lenteles, kurioms teikia pasiūlymą. Tiekėjas gali ištrinti arba palikti neužpildytas tų pirkimo dalių lenteles, kurioms neteikia pasiūlymo.
  4. Techninėje specifikacijoje vartojamos sąvokos:
     1. **Dokumentacija** – dokumentai (vartotojo vadovai, techniniai pasai, kita gamintojo teikiama informacija apie Prekės parametrus) arba gamintojų internetinių puslapių nuorodos, kuriuose pateikiama gamintojo informacija apie siūlomos Prekės atitikimą reikalaujamam parametrui / specifikacijai.
  5. **Bendri reikalavimai tiekėjui dėl Techninės specifikacijos pildymo:** 
     1. Tiekėjas turi užpildyti visus Techninės specifikacijos lentelių laukelius, kurie pažymėti „/*įrašyti*/“ (tiekėjas ištrina „/*įrašyti*/“ ir nurodo reikalaujama informaciją). Tiekėjui minėtų laukelių neužpildžius arba užpildžius netinkamai, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
     2. Tiekėjas negali palikti tuščių laukelių, kurie pažymėti „/*įrašyti*/“.
     3. Tiekėjas negali keisti Techninės specifikacijos, t. y. tiekėjas negali keisti Techninės specifikacijos teksto (papildyti, trinti ir pan.), papildyti lentelių naujais laukais ar ištrinti esamus, nebent Techninėje specifikacijoje aiškiai nurodyta, kad tokie pakeitimai galimi. Tiekėjui atlikus minėtus pakeitimus, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
     4. Tiekėjas turi nurodyti konkrečius modelių pavadinimus ir gamintojus. Konkrečiai pozicijai siūloma konkretaus gamintojo konkreti Prekė (modelis), jei nenurodyta kitaip. Jeigu siūloma įranga neturi konkretaus gamintojo ar modelio numerio, pateikiamas paaiškinimas, dėl kokių priežasčių neįmanoma nurodyti gamintojo / modelio arba modelio pavadinimo sudarymo būdas, jeigu Prekė modulinė.
  6. **Reikalavimai tiekėjui dėl lentelių stulpelių „Siūlomi parametrai“ pildymo:**
     1. Tiekėjas turi nurodyti atitikimą kiekvienam stulpelio „Reikalavimai“ nurodytam reikalavimui atskirai. Tiekėjas gali nenurodyti atitikimo reikalavimui tik tuo atveju, jeigu prie atitinkamo reikalavimo punkto stulpelio „Siūlomi parametrai“ eilutėje nurodyta „*/įrašyti neprivaloma/*“ arba eilutė perbraukta „“.
     2. Tiekėjas, nurodydamas siūlomos Prekės atitikimą, turi nurodyti konkrečias siūlomos įrangos specifikacijas / parametrus, pvz.: *„ilgis – 1,5 m“*, o ne *„ilgis – ne mažiau kaip 1,25 m“*.
     3. Tiekėjui vietoje konkrečių specifikacijų / parametrų nurodžius *„atitinka“*, *„taip“* ar panašiai, toks tiekėjo pasiūlymas gali būti atmestas, kaip neatitinkantis pirkimo dokumentų reikalavimų, jeigu reikalavimo formuluotė reikalavo nurodyti konkrečias specifikacijas, kaip nurodyta 7.2 punkte.
     4. Tiekėjas, vadovaujantis Pirkimo sąlygomis, Techninėje specifikacijoje stulpelyje „Siūlomi parametrai“ nurodytą informaciją galės paaiškinti tik tuo atveju, jeigu:
        1. Tiekėjas kartu su pasiūlymu pateikė Dokumentaciją ir pateiktoje Dokumentacijoje yra nurodyta informacija, patvirtinanti, kad tiekėjo siūloma Prekė atitinka Techninėje specifikacijoje nurodytus reikalavimus;
        2. Tiekėjas pateiks paaiškinimą iš viešai prieinamos siūlomos Prekės gamintojo informacijos, kad tiekėjo siūloma Prekė atitinka Techninėje specifikacijoje nurodytus reikalavimus.
  7. **Reikalavimai tiekėjui dėl lentelių stulpelių „Siūlomus parametrus patvirtinantys dokumentai“ pildymo:**
     1. Tiekėjas:
        1. atsakingas už Dokumentacijos pateikimą, kuri patvirtina tiekėjo siūlomos prekės atitikimą Techninės specifikacijos reikalavimams, tose eilutėse, kuriose nurodyta „/privaloma pateikti/“ – vietoje „/privaloma pateikti/“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį. Perkančioji organizacija aktyviai neieškos ir netikrins Dokumentacijos (tačiau tai neatima teisės iš Perkančiosios organizacijos, kilus įtarimui dėl Dokumentacijos pateiktos informacijos teisingumo, pasitikrinti atitikimą) ir tikrins tik Tiekėjo kartu su pasiūlymu pateiktą Dokumentaciją, jeigu Tiekėjo pateikta Dokumentacija nepatvirtins atitikimo keliamam reikalavimui, o Tiekėjas nepaaiškins iš viešai prieinamos Dokumentacijos, kaip tiekėjo siūloma prekė atitinka keliamą reikalavimą arba Tiekėjas su pasiūlymu iš viso nepateiks Dokumentacijos – Tiekėjo pasiūlymas bus atmestas;
        2. gali, tačiau neprivalo pateikti Dokumentaciją, kuri patvirtina tiekėjo siūlomos Prekės atitikimą Techninės specifikacijos reikalavimams, tose eilutėse, kuriose nurodyta „/įrašyti neprivaloma/“ – vietoje „/įrašyti neprivaloma/“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį arba pažymėdamas, kad Dokumentacijos neteiks (pvz.: „X“, „neteikiame“ ar pan.) arba palikdamas eilutę neužpildytą. Jeigu Tiekėjas su pasiūlymu pasirenka neteikti Dokumentacijos Perkančioji organizacija savarankiškai ieško ir patikrina viešai prieinamą Dokumentaciją, tačiau jeigu Perkančiosios organizacijos rasta viešai prieinama Dokumentacija nepatvirtins atitikimo keliamam reikalavimui, o Tiekėjas nepaaiškins iš viešai prieinamos Dokumentacijos, kaip tiekėjo siūloma prekė atitinka keliamam reikalavimui – Tiekėjo pasiūlymas bus atmestas;
        3. įsipareigoja atitikti keliamam reikalavimui ir neteikia Dokumentacijos, o Perkančioji organizacija tikrina atitikimą Techninės specifikacijos reikalavimui tik sutarties vykdymo metu, tose eilutėse, kurios yra perbrauktos „“.
     2. Dokumentacija turi būti parengta įrangos gamintojo, o ne trečiųjų šalių. Jeigu įranga sudaryta iš kitų gamintojų įrangos ar dalių, gali būti teikiama tiek galutinio gaminio, tiek komplektuojančios dalies gamintojo Dokumentacija.
     3. Jeigu Dokumentacija patvirtina atitikimą keliems reikalavimams, tiekėjas nurodo, kurių punktų reikalavimus ji patvirtina.
     4. Dokumentacija gali būti teikiama dėl tų lentelių stulpeliuose „Reikalavimai“ nurodytų reikalavimų, jeigu nėra nurodyta kitaip (pvz., stulpelio laukelis „Siūlomus parametrus patvirtinantys dokumentai“ perbrauktas).
     5. Perkančioji organizacija prašo tiekėjų, kad, nurodant Dokumentacijos pavadinimą, kartu būtų pateikiama nuoroda į konkretų puslapį, paragrafą ir pan., kai tai yra įmanoma, sklandesniam tiekėjų pasiūlymų vertinimui.
     6. Dokumentacija naudojama perkančiajai organizacijai įsitikinti tiekėjo siūlomų Prekių atitikimu Techninės specifikacijos reikalavimams. Jeigu perkančioji organizacija negalės įsitikinti tiekėjo Techninėje specifikacijoje pateiktų Prekių atitikimu Techninės specifikacijos reikalavimams, o tiekėjas negalės pateikti, paaiškindamas pasiūlymą, viešai prieinamos informacijos (t. y. tokios informacijos, kurią gali pasiekti bet kuris naudotojas, nenaudodamas prisijungimo duomenų, arba nesikreipdamas tiesiogiai į įrangos gamintoją), toks tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
  8. Jei Prekių gamintojas nuo pasiūlymo pateikimo momento iki Prekių pristatymo termino nustoja gaminti siūlomą Prekę (ar Prekės sudedamąsias dalis), tiekėjas, gavęs rašytinį perkančiosios organizacijos sutikimą, gali pristatyti to paties gamintojo kitą Prekę, atitinkančią Techninėje specifikacijoje nurodytus Prekės (ar jos dalies) siūlomus parametrus arba geresnius nei tiekėjo Techninėje specifikacijoje nurodyti siūlomi parametrai, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Techninėje specifikacijoje nurodytos Prekės (ar jos dalies). Nesant to paties gamintojo asortimente nurodytas sąlygas atitinkančių Prekių, pateikęs tai pagrindžiantį gamintojo patvirtinimą ar kitą įrodantį dokumentą, tiekėjas, gavęs perkančiosios organizacijos raštišką sutikimą, gali pristatyti kito gamintojo Prekes, atitinkančias Techninėje specifikacijoje nurodytus Prekių (ar jų dalies) siūlomus parametrus arba geresnius, nei tiekėjo Techninėje specifikacijoje nurodyti siūlomi parametrai.
  9. Prekės turi būti komplektuojamos su visais tinkamam Prekių veikimui reikalingais priedais – montavimo medžiagomis, priedais, kabeliais ir pan., jeigu tokie priedai reikalingi tinkamam Prekių veikimui.
  10. Prekės, atitinkančios Techninės specifikacijos reikalavimus, turi būti pristatytos adresu S. Konarskio g. 49, 03123 Vilnius.
  11. Prekių pristatymo terminas:
      1. I pirkimo dalyje - 3 (trys) mėnesiai nuo pirkimo sutarties įsigaliojimo;
      2. II pirkimo dalyje - 3 (trys) mėnesiai nuo pirkimo sutarties įsigaliojimo;
      3. III pirkimo dalyje - 3 (trys) mėnesiai nuo pirkimo sutarties įsigaliojimo (šis terminas apima prekių pristatymą ir jų paruošimą naudojimui pagal Techninės specifikacijos reikalavimus);
      4. IV pirkimo dalyje - 1 (vienas) mėnuo pirkimo sutarties įsigaliojimo;
  12. Perkančioji organizacija šiuo pirkimu siekia įsigyti Prekes, kurios daro mažesnį poveikį aplinkai viename ar keliuose produkto gyvavimo ciklo etapuose. Atsižvelgiant į tai, žemiau pateikiamuose konkrečiuose reikalavimuose Prekėms nurodyti aplinkos apsaugos kriterijai.

1. **Konkretūs reikalavimai Prekėms:**
   1. Konkretūs reikalavimai, taikomi I pirkimo dalies Prekėms, pateikti Techninės specifikacijos 1 priedėlyje.
   2. Konkretūs reikalavimai, taikomi II pirkimo dalies Prekėms, pateikti Techninės specifikacijos 2 priedėlyje.
   3. Konkretūs reikalavimai, taikomi III pirkimo dalies Prekėms, pateikti Techninės specifikacijos 3 priedėlyje.
   4. Konkretūs reikalavimai, taikomi IV pirkimo dalies Prekėms, pateikti Techninės specifikacijos 4 priedėlyje.

Pirkimo sąlygų 2 priedo „Techninė specifikacija“ 1 priedėlis

**I pirkimo dalis – videokamerų stovai su papildomomis dalimis**

*Lentelė. Reikalavimai* *videokamerų stovams su papildomomis dalimis*

|  |  |  |  |
| --- | --- | --- | --- |
| *Informuojame, kad šiuo metu LRT naudoja „Sachtler OB2000” stovo trikojų su „Sachtler Video 60 Plus” panoramavimo galvomis komplektus sunkiasvorėms videokameroms. Šia pirkimo dalimi norima įsigyti papildomų tokių pačių videokameros stovų bei jų sudedamųjų dalių, nes siekiama, kad turima bei naujai perkama įranga būtų tarpusavyje suderinta ir esant laikinam ar neatstatomam videokamerų stovų komplektų sudedamosios dalies / įrangos gedimui Perkančioji organizacija turėtų galimybę sugedusią dalį / įrangą pakeisti analogiška dalimi / įranga iš kito komplekto, tokiu būdu užtikrinant efektyvią filmavimo veiklą[[1]](#footnote-1).* | | | |
| **Eil. Nr.** | **Reikalavimai** | **Siūlomi parametrai** | **Siūlomus parametrus patvirtinantys dokumentai** |
| 1. | „Sachtler OB2000” stovo trikojis, kiekis - 2 vnt. | „Sachtler OB2000” stovo trikojis, kiekis - 2 vnt. - SachtlerOB 2000 Heavy-Duty aluminium Tripod for Flat Base Fluid Heads - SKU: 6481 | *https://www.sachtler.com/en/sachtler/tripod-ob-2000/c-26/p-145* |
| 2. | „Sachtler Video 60 Plus” panoramavimo galva, kiekis - 2 vnt. | „Sachtler Video 60 Plus” panoramavimo galva, kiekis - 2 vnt. - Sachtler Video 60 Plus Studio Fluid Head with V-Plate and two Pan Bars SKU: 6001 | [*https://www.sachtler.com/en/sachtler/video-60-plus-studio/c-26/p-1348*](https://www.sachtler.com/en/sachtler/video-60-plus-studio/c-26/p-1348) |
| 3. | „Sachtler 3171” teleskopinės rankenos, kiekis - 12 vnt. | „Sachtler 3171” teleskopinės rankenos, kiekis - 12 vnt. - Sachtler Pan Bar for fluid heads Video 60 Plus Studio, Video 75 Plus and Video 90 SKU: 3171 | [*https://www.sachtler.com/en/sachtler/pan-bar-front-section/c-26/p-1227*](https://www.sachtler.com/en/sachtler/pan-bar-front-section/c-26/p-1227) |
| 4. | „Sachtler B-3074-100” kairės teleskopinės rankenos pailginimas, kiekis - 6 vnt. | „Sachtler B-3074-100” kairės teleskopinės rankenos pailginimas, kiekis - 6 vnt. Sachtler Pan Bar for fluid heads Video 60 Plus Studio, Video 75 Plus and Video 90 SKU: B-3074-100 | [*https://www.sachtler.com/en/sachtler/pan-bar-back-section-left/c-26/p-1229*](https://www.sachtler.com/en/sachtler/pan-bar-back-section-left/c-26/p-1229) |
| 5. | „Sachtler  B-3073-100” dešinės teleskopinės rankenos pailginimas, kiekis - 6 vnt. | „Sachtler B-3073-100” dešinės teleskopinės rankenos pailginimas, kiekis - 6 vnt. *Sachtler Pan Bar for fluid heads Video 60 Plus Studio, Video 75 Plus and Video 90 SKU: B-3073-100* | [*https://www.sachtler.com/en/sachtler/pan-bar-back-section-right/c-26/p-1228*](https://www.sachtler.com/en/sachtler/pan-bar-back-section-right/c-26/p-1228) |
| 6. | „Sachtler   sko16b0548“ 32 mm rankenos tvirtinimo adapteris – 4 vnt. | „Sachtler   sko16b0548“ 32 mm rankenos tvirtinimo adapteris | *X* |
| 7. | „Sachtler   sko16b0547“ 28,5 mm rankenos tvirtinimo adapteris – 4 vnt. | „Sachtler   sko16b0547“ 28,5 mm rankenos tvirtinimo adapteris | *X* |
| **Bendri reikalavimai** | | | |
| 8. | Visos siūlomos prekės turi būti naujos, nenaudotos, neatnaujintos, ne ekspozicinės. | Visos siūlomos prekės naujos, nenaudotos, neatnaujintos, ne ekspozicinės. |  |
| 9. | Prekės, nurodytos 1 – 5 eilutėse, skirtos Europos Sąjungos rinkai. |  |  |
| 10. | Prekės turi būti tarpusavyje suderintos naudojimui pagal paskirtį. |  |  |
| 11. | Siūlomų prekių garantija – ne trumpiau 24 mėn. | Siūlomų prekių garantija –24 mėn. |  |

Pirkimo sąlygų 2 priedo „Techninė specifikacija“ 2 priedėlis

**II pirkimo dalis - videokamerų spalvoti vaizdo ieškikliai**

*Lentelė. Reikalavimai videokamerų spalvotiems vaizdo ieškikliams*

|  |  |  |  |
| --- | --- | --- | --- |
| **1. Videokameros spalvotas vaizdo ieškiklis – 3 vnt.** | | | |
| Gamintojas | Sony | | |
| Modelis | HDVF-L10 | | |
| **Eil. Nr.** | **Reikalavimai** | **Siūlomi parametrai** | **Siūlomus parametrus patvirtinantys dokumentai** |
| 1.1. | HD raiškos 3,5 colių LCD spalvotas vaizdo ieškiklis[[2]](#footnote-2), kurio techninė specifikacija, komplektacija lygiavertė arba geresnė nei šiuo metu LRT naudojamo „Sony HDVF-L10 viewfinder” spalvoto vaizdo ieškiklio. | HD raiškos 3,5 colių LCD spalvotas vaizdo ieškiklis[[3]](#footnote-3), kurio techninė specifikacija, komplektacija yra lygiavertė su šiuo metu LRT naudojamo „Sony HDVF-L10 viewfinder” spalvoto vaizdo ieškiklio. | [*https://pro.sony/en\_LT/products/camera-viewfinder-accessories/hdvf-l10#ProductSpecificationsBlock-hdvf-l10*](https://pro.sony/en_LT/products/camera-viewfinder-accessories/hdvf-l10#ProductSpecificationsBlock-hdvf-l10) |
| 1.2. | Užtikrinamas veikimas ir suderinamumas su dabar LRT kilnojamoje televizijos stotyje naudojamomis „Sony HSC-100“ videokameromis. | Užtikrinamas veikimas ir suderinamumas su dabar LRT kilnojamoje televizijos stotyje naudojamomis „Sony HSC-100“ videokameromis. | *X* |
| 1.3. | Pateikti su komplektuojamais priedais | Pateikiamas su gamykline komplektacija |  |
| **2. Bendri reikalavimai** | | | |
| 2.1. | Visos siūlomos prekės turi būti naujos, nenaudotos, neatnaujintos, ne ekspozicinės. | Visos siūlomos prekės naujos, nenaudotos, neatnaujintos, ne ekspozicinės. |  |
| 2.2. | Siūlomų prekių garantija – ne trumpiau 24 mėn. | Siūlomų prekių garantija –24 mėn. |  |

1. Galimybę įrangą/ jos sudedamąją dalį panaudoti Perkančiosios organizacijos jau turimuose komplektuose Perkančioji organizacija laiko aplinkos apsaugos kriterijumi, nustatytu vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.4.4.4 punkte nurodytu aplinkosauginiu principu, nes galimybė įrangą/ jos sudedamąją dalį panaudoti kitame komplekte, esant į pastarąjį komplektą įeinančios įrangos gedimui, užtikrina ilgaamžio produkto įsigijimą ir daugkartinį panaudojimą. [↑](#footnote-ref-1)
2. Perkama prekė turi LED technologiją ieškiklio ekrane ir indikacinėje lemputėje, kurią Perkančioji organizacija laiko aplinkos apsaugos kriterijumi kaip nurodyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.4.4.2 punkte, t. y. LED šviesos šaltiniai sunaudoja mažiau elektros energijos, nei naudojant kitų technologijų šviesos šaltinių tipus. [↑](#footnote-ref-2)
3. Perkama prekė turi LED technologiją ieškiklio ekrane ir indikacinėje lemputėje, kurią Perkančioji organizacija laiko aplinkos apsaugos kriterijumi kaip nurodyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.4.4.2 punkte, t. y. LED šviesos šaltiniai sunaudoja mažiau elektros energijos, nei naudojant kitų technologijų šviesos šaltinių tipus. [↑](#footnote-ref-3)